पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में पंचायत चुनाव का अंतिम रिजल्ट बुधवार को घोषित होने के बाद चुनावी रंजिश की वजह से जगह- जगह हिंसक घटनाएं देखने को मिलने लगी है। प्रयागराज के यमुना पार इलाके में बारा कोतवाली अंतर्गत घुर्मी गांव में परिवार से करीब 55 साल बाद प्रधानी छीन जाने से खफा दबंगों ने बुधवार को दोपहर में गांव के एक गरीब परिवार पर हमला बोल दिया। दोनों पक्षों से जमकर ईंट पत्थर चले। जिससे वहां कई लोग चोटिल भी हो गए। इस संबंध में भुक्तभोगी परिवार ने बारा कोतवाली में लिखित तहरीर देकर न्याय की गुहार लगाई है।
जानकारी के अनुसार, यमुनापार के बारा कोतवाली अंतर्गत घुरमी गांव निवासिनी अफसाना बेगम पत्नी शमशेर अहमद के मुताबिक गांव में पिछले करीब 55 सालो से मो. अली के परिवार के पास प्रधानी थी। इस बार के चुनाव में मो अली खुद चुनाव लड़ रहा था लेकिन हार गया। उसी खुन्नस में बुधवार को मो. अली, उसका भतीजा सरताज अहमद, भाई अहमद अली, चंदबाबू, अकरम, माहताब, मो हनीफ, सिराज, मेराज, रिजवाना, जफर, फजल, आबिद, शाबिद समेत दर्जनों लोग उसके दरवाजे पर चढ़ गए और गाली गलौज करने लगे।
वोट न देने से नाराज था परिवार
पीड़िता के अनुसार उसका दोष सिर्फ इतना है कि इस बार उसने मोहम्मद अली को वोट देने के बजाय गांव के ही बाबा पंडित को वोट दिया और बाबा पंडित चुनाव जीत गए। उसी खुन्नस में उक्त लोगों ने उसे घर पर हमला कर दिया। दरवाजे पर पहले उसकी पिटाई की। जब उसके घर वालों को पता चला तो उसको बचाने के लिए छत पर से बच्चों ने एक चलाए।
हंगामे में 12 लोग जख्मी हुए
जवाब में विपक्षियों ने भी ईंट पत्थर चलाए, जिससे जमकर हंगामा हुआ। इस मारपीट में पीड़िता अफसाना बेगम समेत एक दर्जन लोगों को चोटे आई हैं। पीड़िता का आरोप है कि उसने बारा कोतवाली में लिखित शिकायत ही पत्र दिया लेकिन इलाकाई पुलिस मौन धारण किए है। जिससे आहत होकर उसने एसएसपी प्रयागराज से शिकायत की है। इस संबंध में एसपी यमुनापार सौरभ दिक्षित का कहना है कि उन्हें जानकारी मिली है जांच कर कार्यवाही की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn